Omkring 50 af partiets medlemmer blev dømt efter disse bestemmelser. Ifølge straffelovtillægget var det ikke i sig selv strafbart at være medlem af DNSAP, men et stort antal menige partimedlemmer blev alligevel omfattet af retsopgøret ved at have overtrådt andre af straffelovtillæggets bestemmelser, herunder angiveri, værnemageri, ansættelse hos det tyske politi, sikkerhedspoliti eller i Hipo-korpset, sabotagebevogtning samt – ikke mindst – ved deltagelse i tysk krigstjeneste, idet skønsmæssigt omkring halvdelen af de 3.300 frivillige krigsdeltagere, som blev straffet herfor med fængsel fra to til fire år, var medlemmer af partiet.<ref>Tamms ”Retsopgøret efter besættelsen”, side 386-408</ref><ref>John T. Lauridsens ”Dansk nazisme” side 412-415</ref> <ref>Bundgaard Christensens m.fl. ”Danmark besat”, side 677-691</ref><ref>Den Store Danske om [https://denstoredanske.lex.dk/Frikorps_Danmark Frikorps Danmark]</ref> <ref>danmarkshistorien.dk om [https://danmarkshistorien.dk/leksikon-og-kilder/vis/materiale/de-danske-oestfrontsfrivillige-1940-1945/ De danske østfrontsfrivillige 1940-1945]</ref><ref>Den Store Danske om [https://denstoredanske.lex.dk/Forr%C3%A6deriloven Forræderiloven]</ref>
Filosofi Politik Historie Foreninger Organisationer